Document ID: /roh_data/filtered/fineweb-2-filterrobots_roh.jsonl.gz/42937

L'iniziativa vul mantegnair e revitalisar il center da sport «Prau la Selva» a Flem. Ils 24 d'avrigl han ils iniziants entschet a rimnar per l'iniziativa. Quai suenter ch'els avevan gia inoltrà ina moziun cun passa 2'000 suttascripziuns per la medema chaussa. Sin la moziun avevan els survegnì resposta pir cun reclamar. E la resposta è tenor ils iniziants stada pauc empermettenta.
- 250 suttascripziuns en be trais emnas
- 8 mais peda da tractar l'iniziativa ha la vischnanca
L'iniziativa duai vegnir surdada la fin matg, uschia l'iniziant Stefan Ueltschi. I fetschia tut in pau prescha, perquai che la vischnanca da sia vart ha ussa anc ina giada peda otg mais per tractar l'iniziativa.
Il president da la vischnanca da Flem Adrian Steiger n'ha betg vulì prender posiziun tar questa iniziativa. L'emprim stoppia la suprastanza tractar questa chaussa, ha el manegià.
RR actualitad 07:00